
EXPUNERE DE MOTIVE PRIVIND OPORTUNITATEA
PROIECTULUI DE HOTĂRÂRE
Proiect de hotărâre pentru delegarea gestiunii, prin atribuire directă, a serviciului  ,,Operare și întreținere a Stației de sortare deșeuri din Municipiul Timișoaraˮ către Compania Locală de Termoficare COLTERM S.A. Timișoara, precum şi aprobarea, Studiului de oportunitate, Caietului de sarcini, Contractului de delegare a gestiunii, și a tarifelor pentru activităţile de operare și întreținere a Stației de sortare deșeuri din Municipiul Timișoara 
1. Descrierea situației actuale
Începând cu data de 31.10.2018 încetează efectele HCL nr. 417/27.07.2018, prin care a fost reziliat contractul  de concesiune nr. SC2006/15414/31.07.2006 și perioada de asigurare a continuității serviciului de salubrizare  de către operatorul Retim Ecologic Service SA.

In cadrul ”Sistemului integrat de management al deșeurilor in județul Timiș, funcționează stația de sortare, investiție a SC Retim Ecologic Service SA realizată cu fonduri proprii și fonduri de mediu, precum și linia de valorificare energetică a deșeurilor cu putere calorică ridicată, ce deservește Municipiul Timișoara, care trebuie să asigure continuitatea serviciului.

Totodată ținând cont de prevederile Legii nr. 51/2006, privind serviciile comunitare de utilități publice, art.1, alin. (4) lit.d): ,,Serviciile de utilități publice……au caracter permanent și regim de funcționare continuuˮ, este necesară delegarea gestiunii, prin atribuire directă, a serviciului de sortare a deșeurilor - Operare și întreținere a Stației de sortare deșeuri din Municipiul Timișoara către Compania Locală de Termoficare COLTERM S.A. Timișoara, precum şi aprobarea, Studiului de oportunitate, Caietului de sarcini, Contractului de delegare a gestiunii a tarifelor pentru activităţile de operare și întreținere a Stației de sortare deșeuri din Municipiul Timișoara și a redevenței anuale datorate către Municipiul Timișoara.
2. Schimbări preconizate și rezultate așteptate

Prin implementarea proiectului se vor respecta principiile dezvoltării durabile şi ale protecţiei mediului, se  va asigura gestionarea eficientă a deșeurilor și un serviciu public de salubrizare de calitate pentru locuitorii municipiului, care să satisfacă nevoile comunității locale prin desfășurarea de activități de întreținere, curățenie și igienizare a domeniului public, pentru prevenirea apariției unor focare epidemice prin nesalubrizarea și igienizarea orașului.
Beneficiile obținute prin asigurarea continuității funcționării stației de sortare deșeuri se concretizează în atingerea țintelor europene impuse în domeniul deșeurilor, respectiv reducerea cantităților de deșeuri municipale eliminate prin depozitare în procent de 50% până în anul 2020.

3. În concluzie, propunem aprobarea delegării gestiunii, prin atribuire directă, a serviciului  ,,Operare și întreținere a Stației de sortare deșeuri din Municipiul Timișoaraˮ către Compania Locală de Termoficare COLTERM S.A. Timișoara, precum şi aprobarea, Studiului de oportunitate, Caietului de sarcini, Contractului de delegare a gestiunii, și a tarifelor pentru activităţile de operare și întreținere a Stației de sortare deșeuri din Municipiul Timișoara.

